Neil päevil (oktoober 2013) kõndis Eestist läbi rahvusvahelise organisatsiooni Stop the Silence: Stop Child Sexual Abuse, Inc. ( „Lõpeta vaikus: lõpeta laste seksuaalne ärakasutamine”) euroopa saadik Matthew McVarish. Tema eesmärgiks on kõndida ühtekokku 10 000 miili (ca 16 000 km), külastada 32. Euroopa pealinna ja levitada sõnumit, et inimestel tuleb aidata oma ärakasutamisest rääkida ja neid juhtumeid tuleb õiguskaitsesüsteemil tõsiselt võtta.
Kohtusin temaga Pärnu Maavalitsuse saalis, kus ta rääkis oma missioonist.
Matthew oli 4-5 aastane, kui tema kehalise kasvatuse õpetajast onu hakkas teda seksuaalselt kuritarvitama .
„Valehäbi ja hirm, et mu sõbrad hakkavad arvama, et olen gei, ei lasknud mul sellest kellegagi rääkida. Isegi mitte oma kolme vanema vennaga, kes kannatasid samal põhjusel.“ jutustas Matthew avameelselt oma lapsepõlvest.
Kui Matthew oli 15 aastane sattus tema vend, kes tol ajal oli 25 aastane, raske psühhoosiga haiglasse. See pani Matthew mõtlema, et kui ta ei soovi lõpetada samamoodi, peab ta abi otsima ja sellest rääkima hakkama.
17. aastaselt, peale keskooli lõpetamist lahkus ta kodust, asus tööle ja võttis ühendust lastekaitse töötajaga. Lapsepõlves kogetust üle saamine võttis tublisti aega ja palju psühholoogilist nõustamist.
Rääkides ühiskonna suhtumisest antud teemasse, nendib Matthew kurba tõsiasja: „ On tavaline otsida abi, kui sa murrad jalaluu, kuid hoopis teine asi on, kui sul on mõni psühholoogiline probleem. See peab muutuma, kuna mõjutab tugevalt inimese tervet elu.“
#000000
“Ma ei kõnni lihtsalt kõndimise pärast, vaid selleks, et Euroopas teadvustataks probleemi ja lisaks teadvustamisele loodaks ka võimalused sellega tegelemiseks“ selgitab Matthew.
Eestis viibitud päevade jooksul kohtus ta lasteombudsmaniga, ametnikega justiits- ja sotsiaalministeeriumist ning ajakirjanikega.
Pärnus olles sai ta juba olukorrast Eestis esimest kokkuvõtet teha. Siinkohal oli tal suur rõõm tõdeda, et meil kasutatakse palju kaasaegset tehnoloogiat, mis võimaldab lastel end paljus ka ise aidata.
Positiivsete näidetena tõi ta välja, et lapsed saavad otse ja anonüümselt suhelda politseiga facebookis, nad teavad kuidas esitada kaebust ja enamikel on olemas nutitelefonid, mis kõiki neid toiminguid toetavad.
„See on imeline !“ lausus ta „Soovin, et selline võimalus oleks ka teistes Euroopa riikides!“
#000001